wickkiey/tamil-wikipedia-chunked huggingface dataset:
# எழில் (நிரலாக்க மொழி)

## எடுத்துக்காட்டு நிரல்கள்

### ஆமை வரைவியல் (Turtle graphics)

ஆமை வரைவியல் எனும் Turtle graphics பயன்படுத்தி, எழில் மொழியில் சீன யின் யாங் குறியீட்டை வரையலாம்.  
<syntaxhighlight lang="python">
நிரல்பாகம் yin(radius, color1, color2)
1. turtle_width(3)
turtle_color("black")
turtle_fill(True)
turtle_circle(radius/2., 180)
turtle_circle(radius, 180)
turtle_left(180)
turtle_circle( -1*radius/2.0 , 180 )
turtle_color(color1)
turtle_fill(True)
turtle_color(color2)
turtle_left(90)
turtle_up
turtle_forward(radius*0.375)
turtle_right(90)
turtle_down
turtle_circle(radius*0.125)
turtle_left(90)
turtle_fill(False)
turtle_up
turtle_backward(radius*0.375)
turtle_down
turtle_left(90)
முடி  
நிரல்பாகம் main
1. turtle_reset
yin(200, "white", "black")
yin(200, "black", "white")
turtle_ht
pause( "Done! Hit enter to quit", 5)
முடி  
main
</syntaxhighlight>
# எழில் (நிரலாக்க மொழி)

## எழில் நிரலாக்க மொழியின் அடையாளச் சின்னம்

- எழில் நிரலாக்க மொழியின் அடையாளச் சின்னம், தமிழ் மொழியில் “எழில் மொழி” எனக் குறிப்பிடுகிறது.
# எழில் (நிரலாக்க மொழி)

## பயன்பாடுகள்

இந்த மொழியை மாணவர்கள் நிரல் எழுதப் பயன்படுத்தலாம், ஆய்வு நோக்கங்கள், கல்வி நோக்கங்கள், தமிழ் மொழி வளர்ச்சிக்கும் பயன்படுத்தலாம்.
# எழில் (நிரலாக்க மொழி)

## எழில் பற்றிய நுல்கள்

Wikibooks தமிழில்_நிரல்_எழுத_–_எழில்_தமிழ்_நிரலாக்க_மொழி
# எழில் (நிரலாக்க மொழி)

## மேலும் பார்க்க

- ஸ்வரம் (நிரலாக்க மொழி), தமிழின் நிரலாக்க மொழி
- நிரலாக்கம் தலைப்புகள் பட்டியல்
- தமிழ்க் கணிமை
# அண்மைத் தகவல் தொடர்பு

யும் சுவரொட்டியும்|]]
புகைவண்டி நிலையத்தில் கைபேசி மூலம் பயணச்சீட்டு பெறும் சாதனம்]]  
**அண்மைத் தகவல் தொடர்பு** அல்லது அ. த. தொ. (ஆங்கிலம்:Near field communication அல்லது NFC) என்பது நுண்ணறி பேசியில் புகுத்தப்பட்டுள்ள புது வசதியாகும். இரு அண்மைத் தகவல் தொடர்பு வசதியுள்ள நுண்ணறி பேசிகளுக்கு மத்தியிலோ அல்லது அண்மைத் தகவல் தொடர்பு வசதியுடைய சுவரொட்டி, அல்லது பணம் செலுத்தும் இயந்திரம் அல்லது கடிகாரம் உள்ளிட்ட அனைத்து சாதனங்களிலும் தகவல் தொடர்பு செய்ய சிறிய "பட்டையக் கருவியின்" (ஆ:tag) வாயிலாக இயலும்.  
அ. த. தொ. நெறிமுறையில் தகவல்தொடர்பு நெறிமுறைகளும் தரவு பரிமாற்ற வடிவங்களும் ஐஎசுஓ/ஐஇசி 14443 அடிப்படையாக் கொண்டு இயங்குகிறது.
# அண்மைத் தகவல் தொடர்பு

## பயன்கள்

அ. த. தொ., வானலை அடையாளத்தை அடிப்படையாகக் கொண்டு இருவழி தகவல் தொழில் நுட்பத்தை இரு தொலை தொடர்பு சாதனங்களுக்கு மத்தியிலோ அல்லது தொடர்பற்ற நுண்ணறி அட்டையுடன் ஒரு வழியாகவோ தொடர்பு கொள்ள முடியும். சக்தியற்ற அ. த. தொ. பட்டையங்களையும் அ. த. தொ. கருவிகளால் உணரமுடிவதால், செருமனி, ஆஸ்திரியா, பின்லாந்து, நியூசிலாந்து மற்றும் இத்தாலியில் அ. த. தொ. கருவி மூலமாக பொதுமக்கள் போக்குவரத்திற்கான பயணச்சீட்டு வழங்கப்படுகிறது. இந்தியாவும் அ. த. தொ. மூலமாக திரைப்பட நுழைவுச்சீட்டு வழங்கும் திட்டம் செயல்பட உள்ளது.  
அ. த. தொ கருவியின் பயன்பாடுகள்:  
- அணுக்கம்: பழைய முறை அணுக்கங்கள் முற்றிலும் இதில் மாற்றப்பட்டுள்ளன. (தானுந்தை இயக்க மற்றும் கதவுகளை திறக்க)
- நுழைவுச்சீட்டு: பொது போக்குவரத்திற்காகப் பயன்படுத்தப்படும் காகிதச் சீட்டுகளை மாற்றுதல்
- பரிமாற்றம்: பணப் பரிமாற்றங்கள்
- ஊடாடக்கூடிய உலகம்: சந்தைப்படுத்துதல் மற்றும் தகவல் பரிமாற்றம்
- தரவு பரிமாற்றம்: படிமங்கள், காணொளி, இசை மற்றும் இதர தரவுகளை பரிமாறுதல்
- சமூகதளம்: சுவரொட்டிகளில் உள்ள பட்டையங்களின் வாயிலாக சமூகதளங்களில் பகிர்தல் மற்றும் பரிந்துரை செய்தல்
# அண்மைத் தகவல் தொடர்பு

## பயன்கள்

### திறக்கற்றை மற்றும் ஒய்-ஃபை இணைப்புகள்

அ. த. தொ. கருவிகள் குறைந்த வேக இணைப்பு வழங்குகிறது. இதன் காரணமாக ஆண்ட்ராய்டு 4.1 முதல் தானியக்கமாக புளூடூத் உள்ளிட்டவைகளை ஆண்ட்ராய்டு பீம் என்னும் பயன்பாடு வாயிலாக சரிசெய்து தகவல் பரிமாற்றம் செய்கிறது. இது ஒய்-ஃபை இணைப்புகளுக்கும் பொருந்தும் .
# அண்மைத் தகவல் தொடர்பு

## பயன்கள்

### சமூக வளைதளங்கள்

அ. த. தொ. கருவிகள் சமூக இணையதளங்களில் படிமங்கள், கோப்புகள், தொடர்புகள் குறிப்பு உள்ளிட்டவைகளை எளிதாக பகிரவும், அதிகமானோர் விளையாடும் கைபேசி விளையாட்டு போட்டிகளில் பங்கேற்கவும் வழிவகை செய்கிறது.
it is usefull creater/}}</ref>
# அண்மைத் தகவல் தொடர்பு

## பயன்கள்

### அடையாள ஆவணங்கள்

அ. த. தொ. குழுமமானது, அ. த. தொ. கருவிகளுக்கான எண்ணிம சுட்டிகள் மற்றும் கீலாக் எனப்படும் அடையாள அட்டைகள் பயன்படுத்துவதை ஊக்கப்படுத்துகிறது. சுமார் 1மீட்டர் முதல் 10-மீட்டர் தொலைவிலிருந்து இவ்வாறு ஒட்டுக் கேட்க இயலும்.
# அண்மைத் தகவல் தொடர்பு

## பயன்கள்

### தரவு மாற்றம்

தகவல் முடக்க கருவியின் மூலமாக நாம் அனுப்பும் தகவல்களை மாற்றம் செய்யவோ அல்லது அழிக்கவோ முடியும்.
# அண்மைத் தகவல் தொடர்பு

## பயன்கள்

### இடைமாற்று தாக்குதல்

அ. த. தொ. கருவிகள் ஐ.எசு.ஓ / ஐ.இ.சி. 14443 நெறிமுறையை உபயோகம் செய்கிறது, அதனால் இதில் இடைமாற்று தாக்குதல் நடத்துவதற்கு அதிகமான வாய்ப்புகள் உள்ளது. இது கணினியில் ஏற்படும் மத்தியதர தாக்குதல்(Man-in-the-middle attack) போன்றதாகும். அதனுடைய எடுத்துக்காட்டு லிப். அ. த. தொ. நிரல் மூலமாக இரு அ. த. தொ. கருவிகளுக்கு இடையில் இடைமாற்று தாக்குதல் நடக்கின்றது. இது நடக்க அதிக சாத்திய கூறுகள் உள்ளது.
# அண்மைத் தகவல் தொடர்பு

## பயன்கள்

### தொலைந்து விட்டால் பிணக்கு

அ. த. தொ. கருவியை தொலைத்துவிட்டாலோ அல்லது கைபேசியை தொலைத்து விட்டாலோ அது மற்றவரால் எளிதாக உபயோகிக்க முடியும். சரியான கடவுச்சொல் பாதுகாப்பு வசதி உபயோகத்தில் இருந்தால் ஓரளவு தகவல்களை பாதுகாக்க முடியும்.
# அண்மைத் தகவல் தொடர்பு

## அ. த. தொ. வசதியுள்ள கைபேசிகள்

சுமார் 40க்கும் மேற்பட்ட கைபேசிகளில் இவ்வசதியிருந்து வருகிறது. ஆனால் ஆப்பிள் நிறுவனத்தின் கடைசிப் பதிப்பான ஐ இயங்குதளம் 6-வது பதிப்பில் இவ்வசதி இல்லை. கூகிள் நிறுவனமானது, தன்னுடைய ஆண்ட்ராய்டு இயங்குதளத்தில் இவ்வசதியை இணைத்து உள்ளது. அதே போல கூகிள் வேலட் சேவையை இவ்வசதியுடன் இணைத்து பணப் பரிமாற்றத்திற்கும் வழிவகுத்துள்ளது.
# யானையின் தமிழ்ப்பெயர்கள்

தமிழ் இலக்கியங்களில் யானைகளை ஆண், பெண், குட்டி, அறுபது வயதிற்கு மேலான யானை, போர் யானைகள் என்ற அடிப்படையில் மட்டும் அல்லாது இன்னும் பல்வேறுப் பிரிவுகளாக அவற்றைப் பிரித்து ஒவ்வொன்றுக்கும் தனித்துவமான பெயரிட்டு அழைத்து வந்துள்ளனர்.இதன் மூலம் பழந்தமிழர்களின் வாழ்வினில் யானைகள் எவ்வளவு பயன் ஆற்றின என்பதையும், தமிழர்கள் அந்த யானைகளை எவ்வளவு ஆழமாக உணர்ந்து அவற்றின் பிரிவுகளை வரையறுத்து வைத்து இருந்தார்கள் என்பதையும் அறியலாம்.
# யானையின் தமிழ்ப்பெயர்கள்

## யானையின் தமிழ்ப்பெயர்கள்

1. யானை/ஏனை (கரியது)
1. வேழம் (வெள்ளை யானை)
1. களிறு
1. களபம்
1. மாதங்கம்
1. கைம்மா (துதிக்கையுடைய விலங்கு)
1. உம்பர்
1. உம்பல் (உயர்ந்தது)
1. அஞ்சனாவதி
1. அரசுவா
1. அல்லியன்
1. அறுபடை
1. ஆம்பல்
1. ஆனை
1. இபம்
1. இரதி
1. குஞ்சரம்
1. இருள்
1. தும்பு
1. வல்விலங்கு
1. தூங்கல்
1. தோல்
1. கறையடி (உரல் போன்ற பாதத்தை உடையது)
1. எறும்பி
1. பெருமா (பெரிய விலங்கு)
1. வாரணம் (சங்கு போன்ற தலையை உடையது அல்லது புல்லை வாரிப்போடுவது)
1. புழைக்கை/பூட்கை (துளையுள்ள கையை உடையது)
1. ஒருத்தல்
1. ஓங்கல் (மலைபோன்றது)
1. நாக
1. பொங்கடி (பெரிய பாதத்தை உடையது)
1. கும்பி
1. தும்பி (துளையுள்ள கையை உடையது)
1. நால்வாய் (தொங்குகின்ற வாயை உடையது)
1. குஞ்சரம் (திரண்டது)
1. கரேணு
1. உவா (திரண்டது)
1. கரி (கரியது)
1. கள்வன் (கரியது)
1. கயம்
1. சிந்துரம்
1. வயமா
1. புகர்முகம் (முகத்தில் புள்ளியுள்ளது)
1. தந்தி
1. மதாவளம்
1. தந்தாவளம்
1. கைம்மலை (கையை உடைய மலை போன்றது)
1. வழுவை (உருண்டு திரண்டது)
1. மந்தமா
1. மருண்மா
1. மதகயம்
1. போதகம்
1. யூதநாதன் (யானைக்கூட்டத்துத் தலையானையின் பெயர்)
1. மதோற்கடம்(மதகயத்தின் பெயர்)
1. கடகம் (யானைத்திரளின்/கூட்டத்தின் பெயர்)
# யானையின் தமிழ்ப்பெயர்கள்

## பெண் யானையின் பெயர்கள்

1. பிடி
1. அதவை
1. வடவை
1. கரிணி
1. அத்தினி
# யானையின் தமிழ்ப்பெயர்கள்

## யானைக்கன்றின் பெயர்கள்(இளமைப் பெயர்கள்)

1. கயந்தலை
1. போதகம்
1. துடியடி
1. களபம்
1. கயமுனி
# யானையின் தமிழ்ப்பெயர்கள்

## சான்று

- விலங்கின் பெயர்த் தொகுதி, சூடாமணி நிகண்டு, தமிழம் வலை
- மொழிஞாயிறு ஞா.தேவநேயப்பாவாணரின் சொல்லாராய்ச்சிக் கட்டுரைகள்.
# காவ்யா பதிப்பகம்

**காவ்யா பதிப்பகம்** என்பது சென்னையைத் தலைமையிடமாகக் கொண்டு இயங்கும் ஒரு புத்தக வெளியீட்டு நிறுவனமாகும். 1981 ஆம் ஆண்டில் பெங்களூரு தமிழ்ச்சங்கத்தில் முனைவர் சு. சண்முகசுந்தரம் என்பவர் தனது மகள் காவ்யாவின் முதல் பிறந்த நாளன்று “காவ்யா பதிப்பகத்தைத் தொடங்கினார். “நல்ல நூல்கள் நல்ல நண்பர்கள்” என்கிற எண்ணத்தில் கவிதை, சிறுகதை, நாவல், நாடகம், திரைப்படம், ஆய்வுகள், விமர்சனங்கள் என இதுவரை 700 க்கும் மேற்பட்ட நூல்கள் இப்பதிப்பகத்தின் மூலம் வெளியிடப்பட்டுள்ளன. இவற்றுள் இலக்கியத் தடங்கள், வட்டாரச் சிறுகதைகள், தொகுப்புகள், அறிஞர்களின் கட்டுரைக் களஞ்சியம், நாட்டுப்புறவியல், தெய்வங்கள் தொகுப்புகள், மொழி பெயர்ப்புகள் போன்றவை குறிப்பிடத்தக்கவை.
# காவ்யா பதிப்பகம்

## பரிசு மற்றும் விருதுகள்

காவ்யா பதிப்பகத்தின் நூல்கள் இதுவரை 25 க்கும் மேற்பட்ட விருதுகளையும் பரிசுகளையும் பெற்றுள்ளது.
# காவ்யா பதிப்பகம்

## பரிசு மற்றும் விருதுகள்

### சாகித்ய அகாதமி பரிசு

1. க.நா.சு.வின் 'இலக்கியத்துக்கு ஓர் இயக்கம்' என்ற நூல் 1986 ஆம் ஆண்டில் தில்லி சாகித்ய அகாதமி பரிசைப் பெற்றது.
# காவ்யா பதிப்பகம்

## பரிசு மற்றும் விருதுகள்

### தமிழ்நாடு அரசு பரிசு

காவ்யா பதிப்பகம் வெளியிட்ட நூல்களில் தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் பரிசு பெற்ற நூல்களின் அட்டவணை இது.  
| வ.எண் | ஆண்டு | வகைப்பாடு | நூலின் பெயர் | நூலாசிரியர் |  |
| --- | --- | --- | --- | --- | --- |
| 1 | 2006 | சமயம், ஆன்மீகம், அளவையியல் | மார்க்சியம் பெரியாரியம் | ஞானி |  |
| 2 | 2007 | மரபுக்கவிதை | திருத்தொண்டர் காப்பியம் | சூ.இன்னாசி |  |
| 3 | 2009 | நாட்டுப்புறவியல் | நாட்டுப்புறத் தெய்வங்கள்: களஞ்சியம் - அம்மன் முதல் விருமாண்டி வரை | சு. சண்முக சுந்தரம் |  |
| 4 | 2010 | திறனாய்வு | நாயன்மார் கதைகள் - பெரிய புராணமும் ஹரிஹரன ரகளைகளும் | அ. சங்கரி |  |
| 5 | 2010 | புதுக்கவிதை | குறுந்தொகை பதிப்பு வரலாறு (1915-2010) | இரா.தாமோதரன் (அறவேந்தன்) | } |  
- இந்த அட்டவணை முழுமை பெறவில்லை. (விவரம் அறிந்தவர்கள் இணைக்கலாம்)
# த பிளவர்ஸ் ஒப் வார்

***த பிளவர்ஸ் ஒப் வார்*** (*The Flowers of War*, ) என்பது, முன்பு *நாஞ்சிங் கதாநாயகர்கள்* மற்றும் *13 நாஞ்சிங் மலர்கள்* எனப் பெயரிடப்பட்ட 2011இல் வெளியான வரலாற்று நாடக, போர், சீனத் திரைப்படமாகும். சாங் ஜிமோ இயக்கிய இதில் கிறிஸ்டியன் பலே, நி நி ஆகியோர் முக்கிய பாத்திரம் வகித்தனர். இது இரண்டாம் சீன-சப்பானியப் போர் நடைபெற்றபோது சீனாவின் நாஞ்சிங் என்ற இடத்தில் 1937 இல் நடந்த படுகொலை, பாலியல் வல்லுறவு பற்றிய அமைக்கப்பட்டது. ஒரு தப்பிய குழு, ஓர் கிறித்தவ தேவாலயத்தில் அடைக்கலம் தேடி, நகரத்தில் நடந்த படையெடுப்பு வன்முறையால் ஏற்பட்ட துன்புறுத்தலிலும் இக்கட்டிலும் உயிர்தப்ப முயற்சிக்கிறது.
# பிகைன்ட் எனமி லைன் (2001 திரைப்படம்)

***பிகைன்ட் எனமி லைன்*** (*Behind Enemy Lines*) 2001 இல் வெளியாகிய சண்டை, போர் திரைப்படம். இத்திரைப்படம் பொசுனியா எர்செகோவினா மேலாகப் பறந்த அமெரிக்க கடற்படை விமானி சுட்டு வீழ்த்தப்பட்டதையும், பொசுனிய முரண்பாட்டின்போது இடம்பெற்ற படுகொலை மறைப்பு முடிவுக்கு வந்ததையும் மையமாகக் கொண்டு எடுக்கப்பட்டது.
# சுக்கட்

**சுக்கட்** (*Sukkot*, or **' or **', **குடிசைப் பண்டிகை**, **கூடாரத் திருவிழா**) என்பது திஸ்ரி மாதம் 15ம் நாள் (செப்டம்பர் கடைசி முதல் ஒக்டோபர் கடைசி) கொண்டாடப்படும் விவிலிய பண்டிகையாகும். இது எருசலேம் கோவிலுக்கு எபிரேயர்கள் யாத்திரை செய்ய கட்டளையிடப்பட்ட மூன்று யாத்திரை விழாக்களில் ஒன்றாகும். இது முக்கிய விடுமுறை நிகழ்வான யோம் கிப்பூரைத் தெடர்ந்து வருவது.
# சாட்டை (திரைப்படம்)

**சாட்டை** சமுத்திரக்கனி நடிப்பில் 2012 செப்டம்பரில் வெளிவந்த திரைப்படமாகும். இப்படத்தை தயாரித்தவர் இயக்குநர் பிரபு சாலமன். பிரபு சாலமனிடம் 'மைனா' படத்தில் இணை இயக்குநராக பணியாற்றிய அன்பழகன் இயக்கியிருக்கும் முதல் படம் இதுவாகும்.
# சாட்டை (திரைப்படம்)

## கதை சுருக்கம்

மாவட்டத்திலேயே ஆண்டு தேர்ச்சி சதவீதத்தில் மிகவும் பின் தங்கிய அரசு பள்ளி ஒன்றுக்கு பணி மாற்றம் செய்யப்படும் இயற்பியல் ஆசிரியர் தயாளன் (சமுத்திரக்கனி), அந்த பள்ளியின் நிலையை மாற்ற தலைமை ஆசிரியர் (ஜூனியர் பாலையா) துணையோடு பல மாற்றங்களை செய்கிறார். துணை தலைமை ஆசிரியர் சிங்கபெருமாள் (தம்பி இராமைய்யா) உள்ளிட்ட மற்ற ஆசிரியர்கள் தயாளனின் நடவடிக்கைகளுக்கு எதிர்ப்பு தெரிவிக்கிறார்கள். தயாளன் தன் அணுகுமுறையால் மாணவர்கள் மத்தியில் மாற்றத்தை ஏற்படுத்துகிறார். மாணவர்களுக்குப் பிடித்த ஆசிரியராகவும் ஆகி விடுகிறார்.  
பன்னிரண்டாம் வகுப்பு மாணவனான பழனி (யுவன்), தனது சக வகுப்பு மாணவி அறிவழகியை (மகிமா) காதலிப்பதாகச் சொல்லி அவருக்கு தொந்தரவு கொடுக்க, ஒரு கட்டத்தில் அறிவழகி விசம் குடித்துவிட்டு தற்கொலைக்கு முயற்சிக்கிறார். அறிவழகி விசம் குடித்ததற்குக் காரணம் ஆசிரியர் தயாளன் தான் என்று புரிந்துகொள்ளும் அறிவழகியின் குடும்பத்தார் தயாளனை அடித்து காவலர்களிடம் ஒப்படைக்கிறார்கள்.  
மாணவியின் தற்கொலை முயற்சிக்குத் தான் காரணம் அல்ல என்பதை தயாளன் நிரூபித்து பல தடைகளை முறியடித்து அந்தப் பள்ளியை நல்ல நிலைமைக்கு கொண்டுவருகிறார்.
# சாட்டை (திரைப்படம்)

## நடிகர்கள்

- சமுத்திரக்கனி - தயாளன், ஆசிரியர்
- தம்பி ராமையா - சிங்கம் பெருமாள்
- யுவன் - பழனிமுத்து
- மகிமா நம்பியார் - அறிவழகி, மாணவி
- ஜூனியர் பாலையா - பாண்டியன், தலைமை ஆசிரியர்
- ஸ்வத்திகா - தயாளன் மனைவி
- பாண்டி - முருகன்
- பிரேம்
- ஜீவா ரவி
- டோனி கிருஷ்டோபர்
# சாட்டை (திரைப்படம்)

## இசை

இத்திரைப்படத்திற்கு டி. இமான் இசையமைத்துள்ளார். யுகபாரதி பாடல்களை எழுதியுள்ளார்.
# சாட்டை (திரைப்படம்)

## விருதுகள்

| விருது | வகை | பரிந்துரை | தீர்வு |
| --- | --- | --- | --- |
| இரண்டாவது தென் இந்திய உள்நாட்டு திரைப்பட விருதுகள் | துணை நடிகருக்கான சிறந்த நடிகர் விருது | தம்பி ராமையா | } |
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# நம்பிக்கை

**நம்பிக்கை** (belief) என்பது ஓர் உளவியல் சார்ந்த விடயமாகும். ஒருவர் அல்லது ஓரமைப்பு, ஒன்றின் மீது அல்லது ஒருவரின் மீது வைக்கும் மிகுந்த பற்று அல்லது கூடிய விருப்பு போன்றவற்றின் அடிப்படையில் அதனை உண்மை என நம்பும் நிலையிலேயே நம்பிக்கை மனித மனங்களில் ஏற்படுகின்றது. அது சரியானதாகவோ தவறானதாகவோ இருக்கலாம். உண்மையானதாகவோ உண்மையற்றதாகவோ கூட இருக்கலாம். ஆனால் அது அறிவியலின் அடிப்படையில் ஏற்றுக்கொள்ளக்கூடிய உண்மையாக இருக்க வேண்டும் என்பதில்லை. பெரும்பாலும் "நம்பிக்கை" என்பது அறிவிற்கு அப்பால், ஒருவரின் அல்லது ஒன்றின் மிகுந்த பற்றாலும், கூடிய விருப்பினாலும் ஏற்படும் உளம் சார்ந்த வெளிப்பாடாகவே இருக்கும். அதனாலேயே ஒருவர் கொண்ட நம்பிக்கையினை இன்னொருவர் அல்லது இன்னொரு அமைப்பு கேள்விக்குள்ளாக்கும் போது அதன் சரி பிழைகளை ஏற்கும் அல்லது பகுத்துப் பார்க்கும் மனநிலையை அநேகமான மனிதர்கள் இழந்து விடுகிறார்கள். மாறாக கேள்விக்குள்ளாக்கும் நபர் அல்லது அமைப்பின் மீது வன்மமாக எதிர்க்கும் மனநிலைக்கும் தள்ளப்பட்டு விடுகிறார்கள்.  
மனித மனங்களில் ஏற்படும் நம்பிக்கைகள் பலவாறாக இருக்கின்றன. அவை அவரவர் பிறக்கும், வளரும், வாழும், சூழல் மற்றும் சமூக சந்தர்ப்ப சூழ்நிலைகளைப் பொறுத்து ஏற்படுகின்றன. ஒருவர் கொண்டுள்ள நம்பிக்கை இன்னொருவருக்கு மூடநம்பிக்கையாகவும், தான் நம்பும் நம்பிக்கையே உண்மையானதானகவும் நினைக்கும் அல்லது கருதும் நிலையில் மனித மனங்கள் உந்தப்படுகின்றன.
# நம்பிக்கை

## குழந்தையின் நம்பிக்கை

பிறந்த ஒரு குழந்தை தனது பெற்றோர் மற்றும் உறவினர் கொண்டுள்ள நம்பிக்கைகளை அப்படியே உள்வாங்கிக்கொண்டு அதனையே உண்மையென நம்பும் நிலையில் நம்பிக்கைகளை ஏற்படுத்திக் கொள்கின்றன. அநேகமாக மதம் சார்ந்த நம்பிக்கைகள் அவ்வாறான சூழ்நிலையிலேயே தோற்றம் பெறுகின்றன. இது ஆழ்மனபதிவின் வெளிபாடாகும். அதே வேளை ஓரளவு வளர்ந்த ஒரு குழந்தை தான் வாழும் சூழல் அல்லது சூழல் மாறும் நிலையைப் பொறுத்து தனது நம்பிக்கைகளை மாற்றிக்கொள்ளலும் இடம் பெறுவதுண்டு.
# நம்பிக்கை

## பகுத்தறிவு நம்பிக்கை

பட்டறிவாலும், கற்றுத் தெளிவதாலும் நம்பிக்கைகளைப் பகுத்து அறியும் மனிதர்கள் பகுத்தறிவாளிகள் என அழைக்கப்படுகின்றனர். இருப்பினும் பகுத்தறிவாளர்கள் கொண்டுள்ள பகுத்து அறிவதே சரியென நம்பும் கொள்கையும் ஒரு நம்பிக்கையே ஆகும்.
# சு. சண்முகசுந்தரம்

**காவ்யா சண்முகசுந்தரம்** (பிறப்பு: டிசம்பர் 30, 1949) என்பவர் தமிழ்ப் பேராசிரியர், நூல் வெளியீட்டாளர் மற்றும் தமிழக எழுத்தாளர். திருநெல்வேலி மாவட்டத்திலுள்ள கால்கரை எனும் கிராமத்தில் பிறந்தவர். தற்போது சென்னையில் வசித்து வருகிறார்.விருது: தமிழ்காவலர் விருது, தமிழ்ச்சுடர் விருது,கவிஞானி விருது, பாரதிதாசன் விருது,கவிமாமணி விருது,சங்ககவிமணி விருது ஆகும்.
# சு. சண்முகசுந்தரம்

## கல்வி

இவர் கால்கரை ஆரம்பப் பள்ளியிலும், வடக்கன்குளம் கன்கார்டியா உயர்நிலைப் பள்ளியிலும் பள்ளிப் படிப்பை முடித்தவர். பாளையங்கோட்டை சேவியர் கல்லூரியில் தமிழ் இலக்கியத்தில் இளங்கலைப் பட்டமும், சென்னை பச்சையப்பன் கல்லூரியில் தமிழ் இலக்கியத்தில் முதுகலைப் பட்டமும் பெற்றார். சென்னைப் பல்கலைக்கழகத்தில் 1977-ல் “திருநெல்வேலி மாவட்ட நாட்டுப்புற பாடல்களில் சமுதாய அமைப்பு” என்ற தலைப்பில் ஆய்வு செய்து முனைவர் பட்டமும் பெற்றார்.
# சு. சண்முகசுந்தரம்

## தமிழ்ப் பணி

- பெங்களூரு செயின்ட் ஜோசப் கல்லூரியில் 1978 ஆம் ஆண்டில் தமிழ்ப் பேராசியராகப் பணியில் சேர்ந்து 2006 ஆம் ஆண்டில் விருப்ப ஓய்வு பெற்றார்.
- செம்மொழி மத்திய தமிழாய்வு நிறுவனத்தில் 2006 முதல் 2008 ஆம் ஆண்டு வரை முதுநிலை ஆய்வாளராக “நாட்டுப்புற அரங்கியல்” பற்றியும், 2008 முதல் 2009 ஆம் ஆண்டு வரை “காலந்தோறும் கண்ணகி கதைகள்” என்ற தலைப்பில் சிற்றாய்வும், 2008 - 2011 ஆம் ஆண்டு வரை 'நாட்டுப்புற தெய்வங்கள் வழிபாடும் பண்பாடும்' என்ற தலைப்பில் பேராய்வும் செய்தார்.
# சு. சண்முகசுந்தரம்

## எழுத்துப் பணி

- இவர் 20 நூல்களை எழுதியுள்ளார். இதுவரை நான்கு சிறுகதைத் தொகுதிகளும், ஐந்து நாவல்களும், 25 ஆய்வு நூல்களும், தமிழ்த் திரைப்படம், தமிழ் இலக்கியம் தொடர்பாக எழுதியுள்ளார். இவரது ஆய்வு நூல்களை உலகத் தமிழாராய்ச்சி நிறுவனம், சாகித்ய அகாதெமி போன்றவை வெளியிட்டுள்ளன.
- இவரது படைப்புகள் ஆங்கிலம், கன்னடம், மலையாளம், வங்காளம் எனப் பிற மொழிகளிலும் மொழி பெயர்க்கப்பட்டுள்ளன.
# சு. சண்முகசுந்தரம்

## பதிப்பு பணி

இவர் காவ்யா பதிப்பகம் எனும் பெயரில் நூல் வெளியீட்டு நிறுவனம் ஒன்றையும் நடத்தி வருகிறார்.
# முதலாம் ஜூலியுஸ் (திருத்தந்தை)

**திருத்தந்தை முதலாம் ஜூலியுஸ்** (*Pope Julius I*) கத்தோலிக்கத் திருச்சபையில் உரோமை ஆயராகவும் திருத்தந்தையாகவும் பெப்ருவரி 6, 337 முதல் ஏப்பிரல் 12, 352 வரை ஆட்சிசெய்தார். இவர் கத்தோலிக்கத் திருச்சபையின் 35ஆம் திருத்தந்தை ஆவார்.  
உரோமையில் பிறந்த இவர், திருத்தந்தை மாற்கு இறந்த நான்கு மாதங்களுக்குப் பிறகு திருத்தந்தைப் பதவிக்குத் தேர்ந்தெடுக்கப்பட்டார்.
# முதலாம் ஜூலியுஸ் (திருத்தந்தை)

## கிறிஸ்து பற்றிய கொள்கையை விளக்குதல்

இவரது பதவிக் காலத்தின்போது, இயேசு கிறிஸ்துவின் இறைத்தன்மை பற்றிய விவாதம் தொடர்ந்து நிகழ்ந்து கொண்டிருந்தது. அதாவது, இயேசு கிறிஸ்து இறைத்தன்மை கொண்டவர், கடவுளின் மகன் என்று நிசேயா சங்கம் 325 இல் அறிவித்திருந்தது. ஆனால் ஆரியுஸ் (*Arius*) என்பவர் இக்கொள்கையை ஏற்க மறுத்து, இயேசு கடவுளின் படைப்புகளில் மிகச் சிறந்தவரே தவிர கடவுள்தன்மை கொண்டவரல்ல என்று போதித்தார். இவ்வாறு அடிப்படைக் கொள்கை பற்றி ஐயம் எழுப்பப்பட்டதால், திருச்சபைக்குள் குழப்பம் ஏற்பட்டிருந்தது.  
ஆரியுசின் ஆதரவாளர்கள் மேற்கு உரோமை மன்னராக இருந்த காண்ஸ்டன்ஸ் என்பவருக்கும் திருத்தந்தை ஜூலியசுக்கும் தங்கள் நிலையை விளக்கி உரைக்க தூதுவர்களை அரசின் கீழைப்பகுதியாக இருந்த காண்ஸ்டாண்டிநோபுளில் இருந்து அனுப்பிவைத்தனர். ஆரியுசின் கொள்கையைக் கடுமையாக எதிர்த்ததன் காரணமாக காண்ஸ்டாண்டிநோபுளின் ஆயர் அத்தனாசியுசு ஏற்கனவே நாடுகடத்தப்பட்டிருந்தார். அவரை நாடுகடத்தியது சரியே என்று ஆரியுசின் ஆதரவாளர்கள் வாதாடினர்.  
திருத்தந்தை ஜூலியுஸ் அத்தனாசியுசுக்குத் தம் ஆதரவைத் தெரிவித்து, இரு தரப்பினரும் ஒன்றுகூடிப் பேச வேண்டும் என்று முடிவுசெய்து ஒரு சங்கத்தைக் கூட்ட முயன்றார். ஆனால், ஆரியுசின் ஆதரவாளர்கள் அச்சங்கத்தில் பங்கேற்க மறுத்துவிட்டனர்.  
இரண்டாம் முறையாக நாடுகடத்தப்பட்ட அத்தனாசியுசு உரோமைக்கு வந்தார். அவரே காண்ஸ்டாண்டிநோபுளின் முறையான ஆயர் என்று திருத்தந்தை ஜூலியுஸ் தாம் கூட்டிய சங்கத்துக்குத் தலைமை தாங்கி அறிவித்தார். இந்த முடிவைக் கீழைச் சபையான காண்ஸ்டாண்டிநோபுள் பகுதியைச் சார்ந்த ஆயர்களுக்கு அறிவித்து, ஜூலியுஸ் கடிதம் அனுப்பினார். அதில், திருச்சபையில் கருத்து வேறுபாடு ஏற்பட்டபோது தம்மோடு தொடர்புகொள்ளத் தவறியதற்காக ஜூலியஸ் அந்த ஆயர்களைக் கடிந்துகொள்கிறார் (*Epistle of Julius to Antioch, c. xxii*).  
அதன் பின் சார்திக்கா நகரில் ஒரு சங்கம் கூட ஜூலியுஸ் ஏற்பாடு செய்தார். அச்சங்கமும் ஆரியுஸ் போதித்த கொள்கையைக் கண்டித்தது. ஜூலியுஸ் எடுத்த முடிவுகள் சரியே என்று உறுதிப்படுத்தியது.
# முதலாம் ஜூலியுஸ் (திருத்தந்தை)

## இயேசு பிறந்த நாள் திசம்பர் 25 என்று தீர்மானிக்கப்படல்

இயேசுவின் பிறந்த நாளை திசம்பர் 25 என்று குறித்து, விழாக் கொண்டாட முடிவுசெய்தவர் திருத்தந்தை ஜூலியுஸ் என்று வரலாற்றாசிரியர்கள் கருதுகின்றனர்.
# முதலாம் ஜூலியுஸ் (திருத்தந்தை)

## ஜூலியுஸ் கட்டிய கோவில்கள்

திருத்தந்தை ஜூலியுஸ் உரோமையில் இரு பெருங்கோவில்களைக் கட்டினார். ஒன்று, டைபர் நதிக்கரையில் அமைந்த மரியா கோவில் (*Santa Maria in Trastevere*), மற்றொன்று பன்னிரு திருத்தூதர் கோவில்.
# முதலாம் ஜூலியுஸ் (திருத்தந்தை)

## இறப்பும் திருவிழாவும்

ஜூலியுஸ் 352, ஏப்பிரல் 12 ஆம் நாள் உயிர்துறந்தார். அவருக்குப் பின் பதவி ஏற்றவர் திருத்தந்தை லிபேரியஸ் ஆவார்.  
கத்தோலிக்கத் திருச்சபையில் திருத்தந்தை ஜூலியுஸ் ஒரு புனிதராகக் கருதப்படுகிறார். அவருடைய திருவிழா அவர் இறந்த நாளாகிய ஏப்பிரல் 12 ஆம் நாள் கொண்டாடப்படுகிறது.
# விக்கிப்பீடியா:பயனர் தடை வேண்டுகோள்கள்

இங்கு குறிப்பிட்ட பயனர்களைப் பற்றிய முறையீடுகளைத் தரலாம். பயனர் பெயர் அல்லது ஐ. பி. முகவரி, காரணம், அதனை விளக்கும் எடுத்துக்காட்டுகளைத் தர வேண்டும். பயனர் முறையீடுகளைக் கையாளும் முறைமை உருவாக்கத்தில் உள்ளது. அது வரை, http://en.wikipedia.org/wiki/Wikipedia:Blocking_policy பக்கத்தை ஒப்பு நோக்கலாம்.
# விக்கிப்பீடியா:பயனர் தடை வேண்டுகோள்கள்

## பாஹிம்

பாஹிம் எனும் பயனரை தடை செய்யப்பட வேண்டும். காரணங்கள் கீழே வழங்கப்பட்டுள்ளன.  
1. விக்கிப்பீடியா:கண்ணியம் எனும் பகுதியில் உள்ள விக்கிப்பீடியா கொள்கைகளை பின்பற்றுவதில்லை.  
1. விக்கிப்பீடியா:நற்பழக்கவழக்கங்கள் பகுதியில் "பேச்சுப் பக்கங்களில்" இலக்கண சுத்தமாக உடையாடத் தேவையில்லை என்றாலும், கண்ணியமாகவும் கனிவாகவும் உடையாடுவதன் அவசியம் உணர்த்தப்பட்டிருந்தப் போதும் அதனையும் கடைப்பிடிப்பதில்லை.  
1. கருத்து பிழையானதாக இருந்தால் அக்கருத்துக்கு சரியான பதிலளிக்கலாம். தவறை சுட்டிக்காட்டாலாம். குறிப்பிட்ட கருத்து பொய்யானதாக இருந்தாலும்; அதனை பொய்யென எடுத்துக்காட்டலாம். ஆனால் கருத்துக்கு பதிலளிக்காமல், விடுத்து கருத்திட்டவரை **பொய்யர், பொய்யர்** என அழைப்பது.
1. **என்ன உளறுகிறீர்கள்?** என இழிவாக விழிப்பது.
1. **முட்டாளதனமாக உளறாதீர்கள்** என இடித்துறைப்பது.
1. **புலமை எந்தளவு உள்ளது?** ஒரு பயனரின் புலமை தொடர்பில் கேள்வி எழுப்புவது.
1. **எவ்வளவு பெரிய பொய்யர்** என கருத்தை எதிர்காமல் கருத்திட்டவரை தாக்குவது.
1. **குரங்குகளும் பன்றிகளும் நாய்களும் நரிகளும் தம் மூதாதையரென மூட நம்பிக்கை கொண்டிருப்போரையா?** என தேவையற்ற சொற்களை பயன்படுத்துவது.
1. **கயமை** என விழிப்பது.
1. **இவ்வளவுதான உங்கள் அறிவு** தனிமனித தாக்குதல் தொடுப்பது.
1. **உங்களைப் பயங்கரவாதி எனலாமா?** இலங்கை தமிழர்களிடம் கேட்பது.
1. தனது எதிர்ப்பு நிலைகளின் போது அறிவியலை துணைக்கு எடுத்துக்கொள்வதும், தான் சார்ந்த துறை (மதம்) என வரும் போது எதிர்மாறாக அறிவியலை எதிர்ப்பது.
1. தமிழ் மொழி, தமிழர் அரசியல், தமிழர் வரலாறு, தமிழ் சொற்கள் போன்ற உரையாடல்களின் போது திட்டமிட்ட வகையில் அவற்றை கேள்விக்குற்படுத்துவது.
1. ஏற்கெனவே [] **எச்சரிக்கை** விடப்பட்டிருந்தப் போதும் அதனையும் கணக்கில் எடுக்காது தொடர்ந்து தனிமனித தாக்குதல்களில் ஈடுபடுவது.  
என இவரின் செயல்பாடுகள் தொடர்ச்சியாக எவ்வித கண்ணியமும் கட்டுபாடும் அற்றவகையில் தொடர்ந்து இடம் பெற்றவண்ணம் உள்ளன. எனவே இவர் துரிதமாக தடை செய்யப்பட வேண்டும். குறைந்தப் பட்சம் இதன் பிறகேனும் தொடர்ந்து கண்காணித்து முடிவெடுக்க வேண்டும். --ஜவஹர் அலி (பேச்சு) 06:25, 27 செப்டெம்பர் 2012 (UTC)
:வணக்கம். பயனர் ஜவஹர் அலி என்பவரின் கருத்தை நான் முழுமையாகவும் பூரணமாகவும் நடு நிலையுடன் ஏற்றுக்கொள்கிறேன்.--சிவம் 06:46, 27 செப்டெம்பர் 2012 (UTC)
::சவகர் அலி, எந்த வித முறையீடும் இல்லாமலேயே, அன்றாடம் தமிழ் விக்கிப்பீடியா செயற்பாட்டுக்கு இடையூறாக உள்ள பயனர்களைக் கவனித்துத் தடுத்தே வருகிறோம். இது போன்ற முறையீடுகள் எழும் நேரத்தில் அதனை எவ்வாறு அணுகுவது என்ற முறையான வழிகாட்டல்கள் இன்னும் உருவாக்கப்படவில்லை. இது தொடர்பாக பிற விக்கிப்பீடியாக்களின் நடைமுறைகளை ஆய்ந்து தமிழ் விக்கிப்பீடியாவுக்கு ஏற்ப வழிமுறைகளை உருவாக்குவதற்கு காலம் தேவை. அது வரை இம்முறையீட்டின் மீதான நடவடிக்கைக்குப் பொறுத்திருக்க வேண்டுகிறேன். தொடர்ந்தும் இதே பயனர் தொடர்பாக வேறு முறையீடுகளை அளிப்பதையோ இங்கு கருத்திடுவதையோ தவிர்த்து, தங்களின் மற்ற வழமையான பங்களிப்புகளைத் தொடர வேண்டுகிறேன். நன்றி--இரவி (பேச்சு) 06:16, 28 செப்டெம்பர் 2012 (UTC)
# குட்டுவன் சேரல்

**குட்டுவன் சேரல்** பதிற்றுப்பது ஐந்தாம் பத்தின் பாட்டுடைத் தலைவனின். மகன். ஐந்தாம் பத்தின் பாட்டுடைத் தலைவன் கடல்பிறக்கோட்டிய செங்குட்டுவன். இவனைப் புறநானூற்றுப் பாடலின் அடிக்குறிப்பு சேரமான் கடலோட்டிய வேல்கெழு குட்டுவன். இவற்றைப் பாடிய புலவர் பரணர். புறநானூற்றுப் பாடலில் கபிலர் குட்டுவனிடம் களிறுகளைத் தனக்குப் பரிசாக வழங்கும்படி கேட்கிறார். பதிற்றுப்பத்து ஐந்தாம் பத்து பாடல்களைப் பாடியதற்காக அரசன் உம்பற்காட்டு வருவாய் முழுவதையும் தொடர்ந்து புலவர்க்கு வழங்கியதோடு, தன் மகன் குட்டுவன் சேரலையும் வழங்கினான். இதனால் குட்டுவன் சேரல் வாழ்நாள் பரணருக்குத் தொண்டு செய்யும் வாழ்க்கையாக முடிந்தது.
# இருபது20 துடுப்பாட்ட உலகக்கிண்ண சாதனைகள் பட்டியல்

## அணிநிலை சாதனைகள்

### அனைத்து உலகக்கிண்ணப் போட்டிகள்

| சாதனை | முதலாவது | இரண்டாவது | குறிப்புகள் |  |
| --- | --- | --- | --- | --- |
| அதிக ஓட்டங்கள் | v (2007) | 260-6 | v (2007) | 218-4 |
| குறைந்த ஓட்டங்கள் | v (2010) | 36 | v (2007) | 45 |
| வெற்றியடைந்த மிகக் கூடுதலான மொத்த ஓட்டங்கள் துரத்தல் | v (2009) | 211-4 | v (2007) | 208-2 |
| மிகக்கூடுதலான வெற்றி வேறுபாடு (ஓட்டங்கள்) | v (2007) | 172 | v (2009) | 130 |
| மிகக்குறைந்த வெற்றி வேறுபாடு (ஓட்டங்கள்) | v (2009) | 1 | v (2010) | 1 |
| மிகக் கூடுதலான வெற்றி% |  |  |  |  |
| கூடுதல் வெற்றிகள் |  |  |  |  |
| கூடுதல் தோல்விகள் | } |  |  |  |
<small>வெற்றி விழுக்காடு முடிவிலா ஆட்டங்களை விலக்கியும் சமன்களுக்கு அரைவெற்றி என எடுத்தும் கணக்கிட்டப்பட்டுள்ளது.</small>
# இருபது20 துடுப்பாட்ட உலகக்கிண்ண சாதனைகள் பட்டியல்

## துடுப்பாட்ட சாதனைகள்

### அனைத்து உலகக்கிண்ணப் போட்டிகள்

| சாதனை | முதலாவது | இரண்டாவது | குறிப்புகள் |  |
| --- | --- | --- | --- | --- |
| அதிக ஓட்டங்கள் | மகேல ஜயவர்தன | 741^ | திலகரத்ன தில்சான் | 581^ |
| அதிக ஓட்ட விகிதம் | மத்தியூ எய்டன் | 88.33 | ஜஸ்டின் கெம்ப் | 86.50 |
| சிறந்த ஓட்ட வேகம் | முகமது ஆசிப் | 400.00 | சுனில் நரைன் | 400.00 |
| வேகமான சதம் |  |  |  |  |
| வேகமான அரைச்சதம் |  |  |  |  |
| அதிக சதங்கள் | கிரிஸ் கெய்ல் | 1 | மகேல ஜயவர்தன | 1 |
| அதிக 50க்கு மேற்பட்ட ஓட்டங்கள் | கிரிஸ் கெய்ல் | 6 | மகேல ஜயவர்தன | 6 |
| அதிக பூச்சிய ஓட்டங்கள் | சனத் ஜெயசூரிய | 18ல் 4 | சாகித் அஃபிரிடி | 23ல் 4 |
| அதிக ஆறு ஓட்டங்கள் | கிரிஸ் கெய்ல் | 35 | ஷேன் வாட்சன் | 27 |
| போட்டியொன்றில் அதிக ஓட்டங்கள் |  |  |  |  |
| பவுண்டரிகள் மூலமாக ஒரு இன்னிங்சில் அதிக ஓட்டங்கள் |  |  |  |  |
| அதிகபட்ச இணைப்பாட்டம் | } |  |  |  |
# தொல்காப்பியம் களவியல் செய்திகள்

காதல் வாழ்க்கையைக் கூறும் அகத்திணையின் இரு பகுதிகளாகக் களவும், கற்பும் அமையும். ஒருவனும் ஒருத்தியும் தமக்குள்ளே கண்டு காதல் கொள்ளும் ஒழுக்கம் களவு என்று வழங்கப்படும். அகப்பொருள் பற்றிய இலக்கியங்களில் களவு தான் மிகுதியாகப் பேசப்படும்.களவாவது, பிறர் நன்கு அறியாதபடி மறைவாக நிகழும் ஒழுக்கம். இயற்கையாகவே ஒத்த இளமை, முதலிய ஒத்த தன்மைகளையுடைய ஒருவனும், ஒருத்தியும் ஓரிடத்தில் எதிர்ப்பட்டு அன்பு கொண்டு காதலில் திளைப்பர். அக்காதலர் ஊரறிய மணவினை நிகழும் அளவு, களவு நெறியில் இருப்பர். களவு நெறியைக் குற்றமாகப் பெற்றோர் எண்ணினாலும் சமூகம் குற்றமாகக் கருதவில்லை.  
தொல்காப்பியத்தின் பொருளதிகாரத்தில் அகத்திணையியல், புறத்திணையியலை அடுத்து, களவியல் என்ற இயல் வருகின்றது. இக்களவியல் அகத்திணைகளில் ஒருதலைக் காதலாகிய கைக்கிளை, பொருந்தாக் காதலாகிய பெருந்திணை ஆகியவற்றை நீக்கி, அன்பின் ஐந்திணைகளை மட்டும் கூறுகின்றது.
# தொல்காப்பியம் களவியல் செய்திகள்

## தொல்காப்பியர் விளக்கம்

இன்பம், பொருள், அறம் மூன்றும் இணைந்தது வாழ்க்கை. அன்பின் வழியில் அமையும் இதனை ஐந்து திணையொழுக்கங்களாக எண்ணிப் பார்ப்பது தமிழர் நெறி. இதனைக் காமக்கூட்டம் என்பர். வேத நூல்கள் பாகுபடுத்திக் காட்டும் திருமண முறைகள் எட்டில் இது யாழோர் கூட்டம் எனப்படுகிறது.  
ஊழ்வினையால் காதல் காட்சி நிகழும். காதலர் ஒப்புமையால் ஒன்றியிருந்தால் சிறப்பு. காதலன் காதலியை விடச் சிறந்திருந்தாலும் குறையில்லை. காதலி சிறந்தவளாய் இருந்தால், கிடைப்பாளோ எனக் காதலனுக்கு ஐயம் தொன்றும். தெய்வமோ என அவன் ஐயுறும்போது சில குறிப்புகளால் இவள் பெண்மகள் என உணர்ந்துகொள்வான். அவர்கள் பார்வையில் இசைவு புலப்படும். ஆணுக்கும், பெண்ணுக்கும் தனித்தனி இயல்புகள் உண்டு.
# தொல்காப்பியம் களவியல் செய்திகள்

## காதல் நினைவுகள்

ஆசை மிகுதல், ஒருவர் மட்டும் நினைத்தல், நினைவால் உடலும் உள்ளமும் மெலிதல், இன்னது செய்தால் இன்னது நேருமோ என எண்ணுதல், நாணம் வரம்பைக் கடத்தல், பார்க்கும் பொருள்களிலெல்லாம் காதலர் நினைவே வருதல், தன்னையே மறந்து பித்தாதல், எண்ணச் சோர்வால் மயங்கி விழுதல், காதல் நிறைவேறாதபோது சாகத் துணிதல் முதலான நினைவலைகள் களவுக் காலத்தில் காதலர் உள்ளத்தில் மோதிக்கொண்டே இருக்கும்.
# தொல்காப்பியம் களவியல் செய்திகள்

## காதலன் காதலியிடம் பேச்சு கொடுத்தல்

களவியல் செய்திகளைக் 'காதலர் செய்திகள்' எனப் புரிந்துகொள்ள வேண்டும். காதலன் காதலியிடம் பேச்சு கொடுத்தல், தன் சொல்லுக்கு அவளைக் கட்டுப்படுமாறு செய்தல், கட்டுப்பட்டால் இன்ன நன்மை என விளக்குதல், அவளது புன்னகையின் பொருளை உணர்ந்துகொள்ளுதல், அவளை நினைத்துத் தான் மெலிவதை உரைத்தல், அவள் இல்லாவிட்டால் தனக்கு நிகழப்போகும் தீங்கை எடுத்துரைத்தல், தன் கைவிடாத் தனமையை அவளுக்குத் தெளிவுபடுத்துதல் முதலான பேச்சுகளால் காதலன் காதலியை வயப்படுவான்.
# தொல்காப்பியம் களவியல் செய்திகள்

## காதலன் காதலியைத் தொட்டுக் காதலைப் பயிலுதல்

காதலியைத் தொடுதல். அவள் அழகைப் பொய்யாகப் பாராட்டுதல். அவள் ஒப்புதலுடன் அணைத்துக்கொள்ளல். அவளிடம் வருவதற்குத் தனக்கு நேர்ந்த இடையூறுகளை எடுத்துரைத்தல். அவள் உறவு கிடைக்கவில்லையே எனப் பெருமூச்சு விடுதல். உடலுறவு கொள்ள முயல்தல், காதலியைத் துய்த்தல், ஆசை அடங்காமை என்னும் இவை எட்டும் ஒரு வகை.  
பெற்றவழி மகிழ்தல், அவள் பிரிந்து செல்லும்போது கலங்குதல், நிகழவேண்டியதை எடுத்துரைத்தல், தன்னைக் குறைகூறும் பாங்கனுக்கு எடுத்துரைத்தல், பாங்கன் உதவியை வலியுறுத்தல், தன் ஊர், பேர், அவள் இல்லாவிட்டால் தனக்கு நேரும் கெடுதி முதலானவற்றைக் கூறித் தோழியின் உதவியை நாடல், தோழி தன் தலைவியை இணங்கச்செய்தல், தலைவி இணங்காவிட்டால் மீண்டும் மீண்டும் கெஞ்சுதல், இணங்கியபின் அரவணைத்தல், அவள் தயங்கும்போது தனக்கு நேரும் கெடுதியையும், தன் பெருமைகளை எடுத்துரைத்தல், மடலேறிப் பெறுதல் பற்றி நினைவூட்டுதல் முதலானவை அப்போது பேசப்படும்.
செல்லும் வழியில் நிகழும் சிலவும் உண்டு
# தொல்காப்பியம் களவியல் செய்திகள்

## கைக்கிளை, பெருந்திணை

திருமண உறவுகளில் பாங்காயினோர் கூட்டிவைக்கும் கூட்டம் 12-இல் கைக்கிளை உறவு 3 என்றும், பெருந்திணை உறவு 4 என்றும், மண உறவுகளில் ஏழு வகைகளைப் பகுத்துக் காட்டி, யாழோர் கூட்டம் 5 என விரித்துரைக்கிறார்.
# தொல்காப்பியம் களவியல் செய்திகள்

## உரையாடுவோர்

கிழவன் , கிழத்தி , தோழி , செவிலி, தாய் ஆகியோர் இந்தக் காதல் வாழ்க்கையில் உரையாடுவர்.
# தொல்காப்பியம் களவியல் செய்திகள்

## சில முறைமைகள்

- கிழவோள் (அவள்) தன்னால் அளக்கமுடியாத அறிவினை உடையவள் எனக் கிழவோன் (அவன்) ஐயுற்று உரையாடுவான்.
- அவன்முன் அவள் தன் விருப்பத்தைச் சொல்லமாட்டாள். எனினும் அவளது உடலில் நீர் போல வெளிப்படும்.
- அவன் தனக்குத் தானே தூதுவனாகி அவளிடம் செல்வதும் உண்டு.
- அவன் எங்கு வேண்டுமானாலும் வரமுடியும் ஆதலால் கூடும் இடத்தை அவள்தான் சொல்வாள்.
- தோழி தூதும் உண்டு.
- அவள் தோழி இல்லாமல் தனிமையில் மூன்று நாளுக்கு மேல் செல்லமாட்டாள்.
- அவள் மட்டுந்தான் தோழி துணையுடன் வருவாள்.
- அவளுக்குத் தாய் எனச் சொல்லப்படுபவள் அவளைப் பேணி வளர்க்கும் செவிலித்தாயே. (பெற்றவள் நற்றாய்)
- அவளுக்குத் தோழி அவளை வளர்க்கும் செவிலியின் மகள்.
- கேட்டறிதலும் உண்டு.
- தோழியும் செவிலியும் அவன்-அவள் உறவை அறிதலை ‘மதியுடம்படுதல்’ என்பர். இது முன்னுற உணர்தல், குறையுற உணர்தல், இருவரும் இருக்கும்போது உறுதியாக உணர்தல் என மூன்று வகைப்படும்.
- தெளிவாக உணர்ந்த பின்தான் தோழியும் செவிலியும் செயல்படுவர்.
- அவள் முயலும்பொது அவர்கள் உதவுவர்.
- இனி கூடுவது பகலிலா இரவிலா என அவள் குறிப்பாள்.
- இரவுக்குறி மனை எல்லைக்குள் இருக்கும்
- பகற்குறி இல்லத்துக்குப் புறத்தே அவள் அறிந்த இடமாக இருக்கும்.
- அவன் வந்தான் என்று அவள் ‘அல்ல-குறி’ப் படுதலும் உண்டு.
- குறியிடத்தில் கூடுவதும் களவொழுக்கம்.
- குறிப்பிட்ட நேரம், குறிப்பிட்ட நாள் அல்லாமல் அவனும் அவளும் கூடார்.
- அவன் வழியில் நேரும் இடையூறுகளுக்கு அஞ்சாமல் குறித்தபடி வருவான்.
- அவளைப் பெற்ற தாய்தந்தையர் குறிப்பால் உணர்ந்துகொள்வர்.
- தாய் அறிந்தால் செவிலி போல் நடந்துகொள்வாள்.
- களவு வெளிப்பட்டு அம்பல், அலர் தூற்றப்படுவது அவன் நடத்தையால்தான்.
- களவு வெளிப்படுவதற்கு முன்னரும் களவு அம்பல், அலரால் வெளிப்பட்ட பின்னரும் என இருவேறு காலங்களிலும் திருமணம் நடைபெறும்.
- களவு வெளிப்பட்ட பின்னர்த் திருமணம் நடந்தால் அது கற்புமணம். (களவுக்கு முன்னர் எனின், அவன் அவளை அழைத்துக்கொண்டு செல்லும் ‘கொண்டுதலைக் கழிதல்’) எப்படியோ அவளைத் திருமணைம் செய்துகொள்ளாமல் கைவிடமாட்டான்.
# தொல்காப்பியம் களவியல் செய்திகள்

## சில முறைமைகள்

### (நம்பி அகப்பொருள்) கருத்தோட்டம்

களவு என்பது இன்ப உணர்வின் அடிப்படையில் நிகழக் கூடியது. இக் களவு ஒழுக்கம் நான்கு வகையாகப் பகுத்துக் கூறப்படும். அவை :  
1 காமப் புணர்ச்சி: இஃது அன்புடைய இருவர் நல்வினையால் எதிர்ப்பட்டு, காதல் கொள்வது. காம வேட்கை மிகுதியால் தான் இக்காதல் உருவாகிறது.  
காதல் எவ்வாறு உண்டாகும் என்பதைத் தொல்காப்பியர் களவியல் நூற்பாவில் (2) விளக்குகிறார்.  
ஒருவனும் ஒருத்தியும் கூடிவாழும் இல்லறத்தின் பயனால் அவ்விருவரையும் ஒவ்வொரு பிறவியிலும் சேர்த்தும், பிரித்தும் வைப்பதுமான இருவகை ஊழ்வினை உண்டு. அவற்றுள் நல்லூழின் ஆணையால் ஒத்த பிறப்பு, குடி, ஆண்மை, ஆண்டு, அழகு, அன்பு, நிறை, அருள், உணர்வு, திரு என்னும் பத்துப் பண்புகளுடன் இருக்கும் ஓர் ஆணும், பெண்ணும் கண்டு காதல் வயப்படுவர். இதில் தலைவன் தலைவியுடன் ஒத்த பண்புடையனாகவோ தலைவியின் மிக்கோனாகவோ இருத்தல் வேண்டும்.  
தலைவி தன்னுடன் ஒத்த நலன்களால் சிறந்து தோன்றிய வழி தலைவனுக்கு ‘இவள் தெய்வ மகளோ?’ என்ற ஐயம் தோன்றும். ஆனால் அவள் அணிந்துள்ள மாலை, அணிகலன் ஆகியவற்றைக் கண்டு அவள் மானிட மகளே எனத் தெளிவான்.'  
பிறகு அவள் தன்மேல் விருப்பம் கொண்டிருக்கிறாளா என அறிய அவள் கண்களை நோக்குவான். காம வேட்கையினால் அந்நான்கு கண்களும் தாம் கொண்ட காதலை உரைக்கும்.  
ஒருவரை ஒருவர் காணும் முதற்காட்சியிலேயே மெய்யுறு புணர்ச்சிக்கு உடன்படாது, உள்ளப் புணர்ச்சி அளவிலேயே ஒழுகி மணந்து கொண்ட பின்னரே கூடி மகிழ்வர்.  
2 இடந்தலைப்பாடு
இயற்கைப் புணர்ச்சி எனப்படுகின்ற இருவரும் கூடி மகிழ்கின்ற நிலையை நாள்தோறும் நிகழ்த்த வேண்டும் என்ற எண்ணம் இருவருக்கும் ஏற்படும். முதல்நாள் சந்தித்த அதே இடத்திற்கு ஒவ்வொரு நாளும் தலைவன் சென்று காதலியைச் சந்தித்து மகிழ்வான். இதுவே இடந்தலைப்பாடு ஆகும்.  
3 பாங்கொடு தழாஅல்
இடந்தலைப்பாடு இடையூறு இன்றி நிகழ்தல் அரிது. ஆதலால் தலைவியோடு தனக்குள்ள உறவினைப் பாங்கனுக்குக் (தோழனுக்கு) கூறுவான். பிறகு அத்தோழன் அப்பெண் எவ்விடத்தைச் சேர்ந்தவள்? எத்தன்மை உடையவள்? என வினவி, அவள் இருப்பிடம் அறிவான். அவளிடம் சென்று அத்தலைவியைக் கண்டு வருவான். கண்டு வந்து அவள் நிலையைத் தலைவனுக்குக் கூறுவான்.  
4 தோழியில் புணர்வு
தலைவியை நீண்ட நாட்களுக்குத் தொடர்ந்து கூட விழையும் தலைவனுக்குப் பாங்கற் கூட்டம் பயன்தராது. அதனால் தலைவியோடு பழகிவரும் உயிர்த்தோழியை நட்பாக்கிக் கொண்டு அவளை இரந்து, அவள் பின் நிற்பான். பிறகு அவள் வாயிலாகத் தலைவியைக் கூடுவதே தோழியிற் புணர்வாம். இது தோழியிற் கூட்டம் எனவும் உரைக்கப்படும்.  
5 இருவகைக் குறிகள்
தலைவியைத் தோழி குறிப்பிட்ட ஓரிடத்தில் இருக்கச் செய்து, பின்னர்த் தலைவனிடம் சென்று தலைவி தலைவனுக்காகக் காத்திருக்கும் இடத்தைக் குறிப்பிடுவாள். தலைவன் அவ்விடம் சென்று தலைவியுடன் கூடி மகிழ்வான். இக்கூட்டம் பகலில் நிகழ்ந்தால் பகற்குறி என்றும் இரவில் நிகழ்ந்தால் இரவுக் குறி என்றும் அழைக்கப் பெறும்.
# தொல்காப்பியம் களவியல் செய்திகள்

## அடிக்குறிப்புகள்

எண்கள் தொல்காப்பியம் களவியல் நூற்பா வரிசை எண்ணைக் குறிக்கும்.
# கொடுகூர்

சேரன் செங்குட்டுவன் கண்ணகிக்குக் சிலை செய்ய இமயமலையில் கல் எடுத்து, கங்கை ஆற்றில் நீராட்டி எடுத்துவரும்போது, இடும்பில்புறம் என்னுமிடத்தில் ஆனிரைகளைக் கவர்ந்துகொண்டு வந்து தங்கினான். அப்போது தன்னைத் தடுத்த மன்னனின் வியலூரை அழித்தான். அதன்பின் அங்குள்ள ஆற்றைக் கடந்து வரும்போது அதன் மறுகரையில் இருந்த இந்தக் கொடுகூரையும் அழித்தான்.
# படிகமாதல்

**படிகமாதல்** அல்லது **பளிங்காக்கல்** என்பது திரவம் அல்லது கரைசலிலிருந்து படிகம் உருவாகும் செயன்முறையாகும். படிகமாதல் ஓர் வீழ்படிவுச் செயன்முறை ஆகும். (எ.கா) ஒரு பனிக்கட்டியை வெப்பநிலை மாறா நிகழ்வில் எடுத்துக் கொள்வோம். அப்போது ஒரு மோல் பனிக்கட்டியானது நீரில் கரையும். இது கரைத்தல் (dissolution) எனப்படும். அதேசமயம் ஒரு மோல் நீர் மூலக்கூறானது உறைந்து பனிக்கட்டியாக மாறுகிறது. இதுவே படிகமாக்கல் எனப்படும். படிகமாக்கல் மற்றும் கரைத்தல் இரண்டும் ஒரே வேகத்தில் நிகழும் போது இந்த அமைப்பு இயங்கச் சமநிலையில் இருக்கும்
# அறிஞர் அண்ணா பவளவிழா நினைவு வளைவு

1986 ஆம் ஆண்டு அறிஞர் அண்ணாவின் பவளவிழா ஆண்டு கொண்டாட்டத்திற்காக 1985-லேயே எம்.ஜி.ஆர் திட்டமிடப்பட்டு கணபதி ஸ்தபதியால் அறிஞர் அண்ணா பவளவிழா நினைவு வளைவு அமைக்கப்பட்டது. இது அண்ணா நகரில் தோரண வாயில் என்றும் அண்ணா வளைவு என்றும் அழைக்கப்படுகின்றது. சென்னை நகரின் முக்கிய பகுதியான அண்ணாநகருக்கு பூந்தமல்லி சாலையில் இருந்து செல்லும் நுழைவு வாயிலில் அண்ணா நூற்றாண்டு நினைவு வளைவு அமைக்கப்பட்டுள்ளது.
# அறிஞர் அண்ணா பவளவிழா நினைவு வளைவு

## வரலாறு

அறிஞர் அண்ணாவின் மீது பேரன்பு கொண்டிருந்த எம்.ஜி.ஆர், அண்ணாவின் பவள விழா நினைவாக அண்ணா நகரை நிர்மானித்தார். அத்துடன் அந்த நகரின் முகப்பில் நினைவு வளைவு ஒன்றையும் அமைக்கலாம் என எண்ணினார். அதற்காக கணபதி ஸ்தபதியுடன் எம்.ஜி.ஆர் தலைமையில் ஆலோசனை 1985ல் நடந்தது. 54 அடி உயரமான வளைவினை ஸ்தபதி 105 நாட்களுக்குள்ளேயே வியக்கும் படி அமைத்து தந்தார். அண்ணா பவளவிழா ஆண்டான 1986 -ல் ஜனவரி முதல் நாளே எம்.ஜி.ஆர் இந்த வளைவினை திறந்துவைத்தார். இதற்காக சென்னை மாநகராட்சியிலிருந்து ரூ.7 லட்சத்து 86 ஆயிரத்து 500 ரூபாய் செலவிடப்பட்டது.
# அறிஞர் அண்ணா பவளவிழா நினைவு வளைவு

## அகற்ற திட்டம்

அரும்பாக்கம் ஈ.வெ.ரா. நெடுஞ்சாலையில் போக்குவரத்து நெரிசலை தவிர்க்க, அச்சாலையில் நெல்சன்மாணிக்கம் சாலை மற்றும் அண்ணாநகர் 3வது நிழற்சாலை சந்திப்புகளை இணைத்து, 117 கோடி ரூபாய் மதிப்பில் இரு மேம்பாலங்கள் மற்றும் கீழ்பாலம் அமைக்க தீர்மானிக்கப்பட்டது. இந்த பணிக்காக, அண்ணாநகர் 3வது நிழற்சாலை நுழைவு வாயிலில் உள்ள அண்ணா வளைவு அகற்றப்பட திட்டமிடப்பட்டது.  
இதற்காக பெரிய கிரேன் கொண்டு வரப்பட்டு அண்ணா வளைவு அப்படியே முழுமையாக அறுத்து எடுக்க செப்டம்பர் மாதம் முயற்சி மேற்கொண்டனர். ஆனால் இதில் சிரமம் ஏற்பட்டதால் அறுத்து எடுக்கும் பணி பாதியில் நிறுத்தப்பட்டது.  
இதை கேள்விப்பட்ட முதலமைச்சர் ஜெயலலிதா கடந்த 26.9.12 அன்று அண்ணா வளைவு நேரில் சென்று பார்வையிட்டார். இதை இடிக்காமல் மாற்று பாதையில் மேம்பாலம் கட்ட வேண்டும் என்று அதிகாரிகளுக்கு ஆலோசனையும் வழங்கினார். இதையொட்டி அண்ணா வளைவை மீண்டும் ஒட்டும் பணி நடைபெற்றது. 600 ஊழியர்கள் இரவு பகலாக 3 ஷிப்டாக பணியாற்றி வந்தனர். விஜய நிர்மான் என்ற தனியார் கட்டுமான நிறுவனம் நவீன தொழில் நுட்பத்தை பயன்படுத்தி அண்ணா வளைவை புதுப்பொலிவுடன் ரூ. 67 லட்சம் செலவில் சீரமைத்தனர்.  
அண்ணா வளைவினை அகற்றாமல் மாற்றுப்பாதையில் பாலம் கட்டுவதற்காக திட்டமிட்டு, அறுக்கப்பட்ட அண்ணா வளைவினை சீரமைக்கும் பணி நடைபெற்றது. ஜனவரி 4, 2013-ல் நெடுஞ்சாலைத்துறை தலைமை இன்ஜினியர் சாமுவேல் எபநேசர் மீண்டும் திறந்துவைத்தார்.
# அறிஞர் அண்ணா பவளவிழா நினைவு வளைவு

## காண்க

- எம்.ஜி.ஆர்
# ரோஷ் ஹஷானா

**ரோஷ் ஹஷானா** (*Rosh Hashanah*, , "வருடத்தின் தலை" என பொருள்கொள்ளப்படுவது), என்பது யூதப் புதுவருடம் ஆகும். இது அதி பரிசுத்த நாட்களில் முதலாவது ஆகும். ரோஷ் ஹஷானா வடக்கு அரைக்கோளத்தின் ஆரம்ப இலையுதிர் காலத்தில் இடம்பெறுகிறது. இரண்டு நாட்கள் கொண்டாடப்படும் ரோஷ் ஹஷானா, யூத நாட்காட்டியில் முதல் முதல் மாதமான திஸ்ரி மாதத்தின் முதல் தினத்தில் ஆரம்பமாகும். இந்த நாள் ஆதாம், ஏவாளின் படைப்பின் ஆண்டு விழா எனவும், அவர்கள் கடவுளின் உலகில் மனித குலத்தின் பங்கு பற்றி உணர்ந்த செயல்பட்டதும் என நம்பப்படுகின்றது. ரோஷ் ஹஷானாவில் சோபார் ஊதக் கேட்டல், அடையாள உணவாக தேனில் அமிழ்த்தி எடுக்கப்பட்ட அப்பிளை உண்ணல் என்பன நடைமுறையாகும். "ஷனா டோவா" என்பது இந்த நாளில் வாழ்த்தும் முறையாகும்.
# பரீதாபாது

**பரீதாபாது** , வட இந்திய மாநிலமான அரியானாவின் மிகப்பெரிய நகரமாகும். இது பரீதாபாது மாவட்டத்தில் அமைந்துள்ளது. தில்லியின் எல்லையில், யமுனை நதிக்கரையில் அமைந்துள்ளது. இந்நகரம் அரியானா மாநிலத்தின் 60 சதவிகித வருமானத்தை வழங்குகிறது.  
அரியானா மாநிலத்தின் 50 சதவிகித வருமான வரி பரிதாபாது, குர்காவுன் ஆகிய நகரங்களிலேயே வசூலிக்கப்படுகிறது. Fa  
தில்லிக்கு அருகிலுள்ளதால் போக்குவரத்து வசதி சிறப்பாக அமைந்துள்ளது
.
# பரவை

**பரவை**, இந்திய மாநிலமான தமிழ்நாட்டின் மதுரை மாவட்டம், மதுரை வடக்கு வட்டத்தில், வைகை ஆற்றின் வடகரையில் அமைந்த தேர்வுநிலை பேரூராட்சி ஆகும். இவ்வூர் மதுரை மாநகருக்கு மேற்கில், மதுரை - திண்டுக்கல் சாலையில் 9 கி.மீ.. தொலைவில் உள்ளது. இங்கு அருள்மிகு ஸ்ரீமுத்துநாயகி அம்மன் கோவில் பிரசித்தி பெற்றது ஆண்டுதோறும் புரட்டாசி மாதம் பத்து நாள் திருவிழா கொண்டாடப்படுகிறது. நாட்டுப்புற பாடகி பரவை முனியம்மா இவ்வூரினர் ஆவார். இதன் அஞ்சல் சுட்டு எண் 625402 ஆகும்.
# பரவை

## அருகமைந்த ஊர்களும் நகரங்களும்

பரவை பேரூராட்சியின் கிழக்கில் மதுரை 12 கி.மீ..; மேற்கில் வாடிப்பட்டி 15 கி.மீ..; வடக்கில் அலங்காநல்லூர் 15 கி.மீ..; தெற்கில் நாகமலைப்புதுக்கோட்டை 15 கி.மீ.. தொலைவில் உள்ளது.
# பரவை

## பேரூராட்சியின் அமைப்பு

8.99 ச.கி.மீ... பரப்பும், 15 வார்டுகளும், 105 தெருக்களும் கொண்ட இப்பேரூராட்சி மதுரை மேற்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.
# பரவை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5213 வீடுகளும், 20,042 மக்கள்தொகையும் கொண்டது.
# அநிருத்தப் பிரம்மராயர்

**அநிருத்தப் பிரம்மராயர்** சுந்தர சோழரது காலத்தில் சோழதேசத்து அமைச்சராக இருந்தவர்.
# அநிருத்தப் பிரம்மராயர்

## அநிருத்திரர் குலம்

மும்முடிச்சோழ பிரம்மராயர் ஸ்ரீ கிருஷ்ணன் ராமன் என்கிற இயற்பெயர் கொண்டவர். அன்பில் அனந்தாழ்வார் சுவாமி என்கிற ரங்கநாதருக்குப் பணி செய்வதையே வாழ்க்கை கொடுத்த பயனாகக் கொண்டிருந்த அந்தணரின் கொள்ளுப் பேரன். அன்பில் அநிருத்தப் பட்டாச்சாரி எனும் நாராயணன் புகழ் பரப்பிய அந்தணரின் பேரன். ஆழ்வார்களின் பாடல்களை பாடி பக்தர்களை மகிழ்விக்கும் நாராயண பட்டாச்சாரியார் என்பவரின் மகன்.
# அநிருத்தப் பிரம்மராயர்

## அன்பில் செப்பேடு

அநிருத்தப் பிரம்மராயருக்கு பத்துவேலி நிலத்தினை சுந்திர சோழர் தந்தாக அன்பில் செப்பேடுகளில் உள்ளன. இந்நிலங்கள் அனைத்தும் இறையிலி நிலமாக கொடுக்கப்பட்டது என்றும் செப்பேடுகள் தெரிவிக்கின்றன.
# காலாந்தகக் கண்டர் (கதைமாந்தர்)

**சின்னப் பழுவேட்டரையர்** என அழைக்கப்படும் **காலாந்தகக் கண்டர்** சோழப் பேரரசின் தஞ்சை கோட்டையினைக் காவல் காக்கும் தளபதியாக கல்கி எழுதிய பொன்னியின் செல்வன் புதினத்தில் வரும் கதாபாத்திரமாகும். பழுவூர் எனும் ஊரினை தலைநகரமாக கொண்டு ஆட்சி செய்த சிற்றரசர்களின் வரலாற்றினை மையமாக கொண்டு இந்த கதாபாத்தினை உருவாக்கியுள்ளார். சோழப்பேரரசின் கீழ் பழுவூர் சிற்றரசர்கள் வாழ்ந்து வந்தார்கள்.
# காலாந்தகக் கண்டர் (கதைமாந்தர்)

## கதாப்பாத்திரத்தின் இயல்பு

காலாந்தகக் கண்டர் என்பது இவருடைய இயற்பெயராகும். இவருடைய அண்ணனை கண்டன் அமுதனார் பெரிய பழுவேட்டரையர் என்று மக்களால் அழைக்கப் பெறுகிறார். காலாந்தகக் கண்டரின் கீழ் தஞ்சை அரண்மனை பொக்கிசமும், தானிய அறையும் இருந்தது. மேலும் பாதாளச் சிறையொன்றினையும் தஞ்சை கோட்டையிருந்து வெளியே செல்லும் பாதாளச் சுரங்கத்தினையும் நிர்வகித்து வந்தார்.  
இளம் வீரர்களைக் கண்டால், அவர்களுக்கு வேண்டிய உதவி செய்து தன்னுடைய படையில் இணைத்துக் கொள்வதை வழக்கமாக கொண்டிருந்தார். தஞ்சை அரண்மனையில் சுந்தர சோழர் உடல்நலமின்றி இருக்கும் போது, பலத்த காவல் புரிந்து கோட்டையைப் பாதுகாத்து வந்தார்.  
தன்னுடைய தமயனார் பெரிய பழுவேட்டரையர் நந்தினி தேவி எனும் மோகினியிடம் சிக்கி வதைபடுவதைக் கண்டு வருந்தினார். ஆதித்த கரிகாலனிடமிருந்து குந்தவைக்கு ஓலை கொண்டுவந்த வல்லவரையனை ஒற்றன் என சந்தேகம் செய்து அவனைப் பிடித்துவர காவலாட்களை அனுப்பினார். வல்லவரையனிடம் இருந்த பனை இலச்சினையுடன் கூடிய கணையாழியை நந்தினிதான் தந்திருக்க வேண்டும் என்பதைக் கணித்தார். அதை பெரிய பழுவேட்டரையரிடம் கூறி அவரின் கோபத்திற்கு ஆளானார்.  
தஞ்சை கோட்டையினை ஈழத்து போரில் படைக்குத் தலைமை வகித்த கொடும்பாளூர் பெரிய வேளார் கைப்பற்றி விடுகிறார். கொடும்பாளூர் வேளாருக்கும் பழுவேட்டரையர்களுக்கும் நெடுகாலமாக பகை இருந்து வருகிறது. எனவே தஞ்சை கோட்டை தன்வசமாகும் வரை அக்கோட்டைக்குள் பிரவேசிக்க இயலாதென மறுத்துவிடுகிறார். அதனை அறிந்த சுந்தர சோழர் மீண்டும் காலாந்தக கண்டருக்கு கோட்டை பொறுப்பினை அளிக்கின்றார். தன்னுடைய மருமகன் சோழ குலத்தவன் அல்ல, பாண்டிய மைந்தன் என்பதை அறிந்து தன்னுடைய மகளை மீட்டுக் கொண்டுவர புறப்படுகிறார். மதுராந்தகனுக்கும், காலந்தக கண்டருக்கும் இடையே நடக்கும் சண்டையில் காலாந்தகக் கண்டர் இறந்துவிடுகிறார்.  
பெரிய பழுவேட்டரையரைக் கேட்காமல் எந்த காரியத்திலும் ஈடுபடாதவர், பெரிய பழுவேட்டரையர் சோழ மன்னரின் ஆட்சிக்கு இடையூறு செய்வது கண்டு கோபம் கொண்டார். தஞ்சைக் கோட்டைத் தலைவராக அரச விசுவாசியாக சின்ன பழுவேட்டரையர் புதினத்தில் வருகிறார்.
# மந்தாகினி (கதைமாந்தர்)

**மந்தாகினி** சுந்தர சோழரின் காதலியாகவும், வீரபாண்டியனின் மனைவியாகவும் கல்கி எழுதிய பொன்னியின் செல்வன் புதினத்தில் வரும் கதாப்பாத்திரமாகும். மந்தாகினியை தொடக்கத்திலேயே பூங்குழலியின் அத்தையாக அறிந்தாலும், சேந்தன் அமுதனின் பெரியம்மாவாகவும் நந்தினிதேவி, மதுராந்தகன் தாயாகவும் இறுதிக்கட்டத்தில்தான் அறியமுடிகிறது.
# மந்தாகினி (கதைமாந்தர்)

## கதாப்பாத்திரத்தின் இயல்பு

மந்தாகினியை ஊமைப் பெண்ணாகவும், செவிட்டுப் பெண்ணாகவும் அறிமுகம் செய்கிறார் புதினத்தின் ஆசிரியர். பல இடங்களில் ஊமைப்பெண் என்றே குறிப்பிடுகிறார். சைகை பாசை பேசி இளவரசர் அருள்மொழிவர்மனுக்கு வரும் ஆபத்துகளிலிருந்து காக்கும் கடவுளாக மந்தாகினி தேவி வருகிறார். எளிய உடை அணிவதிலும், மக்கள் இல்லாத இடங்களிலும் இருக்க ஆசை கொள்கிறாள். மந்தாகினியின் முகத்தோற்றம் பழுவூர் இளையராணி நந்தினிதேவின் முகதோற்றத்தினை ஒத்திருப்பதால் பலர் குழம்பிவிடுகின்றனர். இறுதியாக சுந்தர சோழருக்கு வரும் ஆபத்திலிருந்து அவரை காத்து தான் மடியும் வரை சோழரின் குடும்பத்தின் மீதான பாசத்தினை வெளிக்காட்டும் அபலைப் பெண்ணாகவே மந்தாகினி வாழ்ந்து மடிகிறார்.
# மந்தாகினி (கதைமாந்தர்)

## அருள்மொழிதேவனைக் காக்கும் தெய்வம்

சோழ இளவரசர் அருள்மொழிதேவனின் சிறுவயதிலிருந்தே, அவரின் உயிருக்கு வருகின்ற ஆபத்துகளையெல்லாம் தடுத்து ரட்சிக்கும் கடவுளாக மந்தாகினி வருகிறார். சிறுபிராயத்தில் அருள்மொழிவர்மன், குந்தவை (கதைமாந்தர்) நாச்சியார், ஆதித்த கரிகாலன் (கதைமாந்தர்), இவர்களது தந்தை சுந்தர சோழர் மற்றும் தாய் மலையமான் குமாரி ஆகியோர் காவிரி நதியில் பயணப்பட்டுக் கொண்டிருக்கையி்ல் அருள்மொழிவர்மன் படகிலிருந்து தவறி விழுந்துவிடுகிறார். அவரைக் காப்பாற்றி மீண்டும் படகில் சேர்த்தவரை யாருமே அறிந்திருக்கவில்லை. அருள்மொழி தேவருக்கு மட்டும் அந்த மங்கையின் திருவுருவம் கண்களிலேயே இருக்கிறது. மற்றவர்கள் இளவரசரைக் காப்பாற்றியது பொன்னி நதிதான் என்று முடிவுக்கு வருகிறார்கள். அன்றைய தினத்திலிருந்து இளவரசரைப் *பொன்னியின் செல்வன்* என்றே அழைக்கின்றார்கள்.  
இளவரசருக்குத் தன்னைக் காப்பற்றியது பொன்னி நதியல்ல என்ற எண்ணம் வலுப் பெறுகிறது. தன்னைக் காத்த மங்கையைத் தேடித் தேடி நகரெங்கும் செல்கிறார். ஆனால் ஈழத்தில் போர்தொடுக்க வரும்போதுதான் அந்த மங்கையைப் பார்க்கிறார். அவள் ஊமைப் பெண் எனவும், அவளுக்குத் தன் பெயரில் இருக்கும் பாசத்தினைக் கண்டும் திகைக்கின்றார். ஈழத்தில் பொன்னியின் செல்வனைச் சந்தித்த ஊமைப் பெண்ணான மந்தாகினி, இளவரசரை விரைவில் அவர் தங்கியிருந்த இடத்திலிருந்து வெளியேறச் சொல்கிறார். குளிர்க் காய்ச்சல் வீரர்களையும், இளவரசரையும் தாக்கலாம் என்றும் கூறுகிறாள். இளவரசர் காலதாமதம் செய்யாமல் அங்கிருந்து தன் படைகளுடன் கிளம்புகிறார்.  
நீண்ட நாள்கள் கழித்து, வந்தியத்தேவனும், அருள்மொழிவர்மனும், ஆழ்வார்க்கடியான் நம்பியும் ஈழத்தீவில் நடந்து செல்கையில் மந்தாகினி தோன்றி எச்சரிக்கை செய்கிறாள். அவளுடைய எச்சரிக்கைப்படியே அவர்கள் சாலையோரம் நடந்த வந்தபோது, வீட்டின் சுவர் இடிந்துவிழுகிறது. அதிலிருந்து அனைவரும் தப்பிப் பிழைக்கின்றார்கள்.
# மந்தாகினி (கதைமாந்தர்)

## சுந்தர சோழரின் காதலி

தனித்தீவில் வாழ்ந்துவந்த ஊமைப் பெண்ணைச் சுந்தர சோழர் தன் இளவயதில் காதலித்து வந்தாகக் குந்தவை தேவியிடம் கூறுகிறார். நாடு ஆபத்திலிருப்பதை உணர்ந்து அவளைப் பிரிந்து வந்ததாகவும், அவள் கனவில் தினம் வந்து துன்பம் தருவதாகவும், அதனாலேயே தன் மனம் காயமடைந்து உடல்நிலை பாழ்பட்டு விட்டதாகவும் தெரிவிக்கின்றார்.  
புதினத்தின் இறுதியில் பழுவூர் இளையராணி நந்தினியின் தாய்தான் மந்தாகினி என்று அறிந்து கொள்கிறாள். வீரபாண்டியனின் இரு குழந்தைகளை அரண்மனையில் பெற்றெடுக்கின்றாள். ஆண் பிள்ளையை பாண்டிய இளவரசர் என்று அறியாமல் செம்பியன் மாதேவி வளர்க்கிறார். பெண் பிள்ளையை ஆழ்வார்க்கடியான் வளர்க்கின்றார். தன்னுடைய பிள்ளைகள் மீது கவனம் வைக்காமல் சுந்தர சோழர் பிள்ளையான அருள்மொழிவர்மனையே பிள்ளையாக எண்ணுகிறார்.  
முதல் மந்திரி சுந்தர சோழரிடம் மந்தாகினி உயிரோடு இருப்பதை நிரூபிக்க அழைத்து வருகிறார். அவளுடைய தோற்றத்தினைக் கண்டு பயந்துவிடுகின்ற சுந்தர சோழரைச் சமாதானம் செய்ய, மந்தாகினியை அலங்கரித்து அழைத்துவருகிறார்கள். மந்தாகினி இறந்துவிட்டதை உண்மையென நம்பிய சுந்தர சோழர் அதன் பின் மாற்றமுறுகிறார். பாண்டிய ஆபத்துதவிகளில் ஒருவனான சோமன் சாம்பவன் சுந்தர சோழரைக் கொல்ல எறியும் வேலை தடுத்துத் மந்தாகினி மரணம் அடைகின்றார்.
# கோளகக் கொத்து விண்மீன் கூட்டம்

globular cluster in the constellation Scorpius is located about 28,000 light-years from the Sun and contains hundreds of thousands of stars.]]
**கோளகக் கொத்து விண்மீன் கூட்டம்** (Globular cluster) எனப்படுவது கோள வடிவில் உருவாகியுள்ள விண்மீன்களின் கூட்டமாகும். ஏறக்குறைய கோள வடிவச் சீர்மையுடன் விண்மீன்கள் அடர்த்தியாக, நெருக்கமாகக் கட்டுண்டு இருக்கும் விண்மீன் கூட்டமாகும். ஒவ்வொரு அண்டத்திலும் விண்மீன்கள் ஓரிடத்தில் கூட்டம் கூட்டமாகவும் வேறிடத்தில் விலகி விரிந்தும் காணப்படுகின்றன. அண்டவெளி வளிமத்திலிருந்து விண்மீன்கள் ஒரே சமயத்தில் உருவாகும் போது அவை யாவும் பொது ஈர்ப்பால் கட்டுண்டு ஒரே மாதிரியான இயக்கத்திற்கு இணைந்து உட்படுகின்றன. இது போன்ற கொத்துக் கொத்தான விண்மீன்களை விண்மீன் கூட்டம் என்பர். கொத்து விண்மீன் கூட்டங்களில் இரு வகைகள் உள்ளன. அவை அண்டவெளி அல்லது அண்டகக் கொத்து விண்மீன் கூட்டம் அல்லது தனிக் கொத்து விண்மீன் கூட்டம் (galactic or open cluster) மற்றும் கோளகக் கொத்து விண்மீன் கூட்டம் எனப்படும். அண்டவெளி அல்லது அண்டகக் கொத்து விண்மீன் கூட்டம் அல்லது தனிக் கொத்து விண்மீன் கூட்டத்தில், சிலவற்றில் பத்து முதல் சில நூறு வரையிலான விண்மீன்கள் ஓரளவு தளர்ச்சியாகக் கட்டுண்டு குறிப்பிடும்படியான கட்டமைப்புச் சீர்மை ஏதுமின்றிக் காணப்படும். பொதுவாக இவை அண்டத்தட்டின் தளத்தில் அமைந்துள்ளன. மாறாகக் கோளகக் கொத்து விண்மீன் கூட்டங்கள் ஏறக்குறைய கோள வடிவச் சீர்மையுடன் காணப்படுகின்றன. இதில் விண்மீன்கள் அடர்த்தியாக,நெருக்கமாகக் கட்டுண்டு இருக்கின்றன. சராசரியாக பத்தாயிரம் முதல் பத்து இலட்சம் வரை விண்மீன்களைக் கொண்டிருக்கும் இவை பெரும்பாலும் அண்டத்தட்டின் தளத்தில் அமைவதில்லை. அண்ட வட்டத்தில்(halo) அதிகம் உள்ளன.இவை ஒரு கோளின் துணைக் கோள் போல அண்ட மையத்தை(galactic centre) சுற்றி வலம் வருகின்றன. ஈர்ப்பினால் மிகவும் வலுவாக இணைக்கப்பட்ட ஒரு கட்டமைப்பாக இருப்பதால், இது பொதுவாக கோள வடிவிலும்,அடர்த்தி மிக்கதாகவும் விளங்குகின்றது.
# கோளகக் கொத்து விண்மீன் கூட்டம்

## பெயர் காரணம்

இலத்தீன் மொழியில் *குளோபுளஸ்* என்றால் சிறிய கோளம் என்று பொருள்.
# கோளகக் கொத்து விண்மீன் கூட்டம்

## உற்று நோக்கல்

**'''கோளகக் கொத்து விண்மீன் கண்டுபிடிப்புகள்'''**  
| மெசியர் 22 | ஆபிரகாம் ஐலே (Abraham Ihle) | 1665 |  |
| --- | --- | --- | --- |
| ஒமேகா செண்டாரி | எட்மண்ட் ஹாலி(Edmond Halley) | 1677 |  |
| மெசியர் 5 | காட்பிரீட் கிர்ச் (Gottfried Kirch]] | 1702 |  |
| மெசியர் 13 | எட்மண்ட் ஹாலி]] | 1714 |  |
| மெசியர் 71 | பிலிப் லொய்ஸ் டி செசாக்ஸ் | 1745 |  |
| மெசியர் 4 | பிலிப் லொய்ஸ் டி செசாக்ஸ் | 1746 |  |
| மெசியர் 15 | சான் டொமினிக் மரால்டி | 1746 |  |
| மெசியர்2 | சான் டொமினிக் மரால்டி | 1746 | } |